సిద్ధార్థ మరణం వెనుక మర్మమేంటి? - EENADU
సిద్ధార్థ మరణం వెనుక మర్మమేంటి?
వెంటాడుతున్న అనుమానాలు
ఈనాడు డిజిటల్‌, బెంగళూరు
దేశవ్యాప్తంగా చర్చకు దారితీసిన కేఫ్‌ కాఫీడే అధినేత సిద్ధార్థ మరణం అంతులేని ప్రశ్నలను మిగిల్చింది. వ్యాపార, రాజకీయ రంగాలు ఆయన మరణంపై అనుమానాలు లేవనెత్తుతున్నాయి. బుధవారం తెల్లవారుజామున మంగళూరు శివార్లలోని నేత్రావతి వంతెనకు నాలుగు కిలోమీటర్ల దూరంలో కనిపించిన సిద్ధార్థ భౌతికకాయానికి దగ్గరలోని వెన్‌లాక్‌ ఆస్పత్రిలో మరణోత్తర పరీక్షలు చేయించారు. ఆ నివేదిక నేడో, రేపో అందే అవకాశాలున్నాయి. సిద్ధార్థను చిట్టచివరగా చూసిన ఆయన కారు డ్రైవర్‌ బసవరాజను పోలీసులు విచారిస్తున్నారు. మంగళూరు పోలీసులు బెంగళూరులోని కేఫ్‌ కాఫీడే కేంద్ర కార్యాలయ సిబ్బందిని, పాలకమండలి సభ్యులను విచారించారు. సిద్ధార్థ కుటుంబసభ్యులతోనూ మాట్లాడుతున్నారు.
జవాబు దొరకని ప్రశ్నలు
సిద్ధార్థ చివరగా రాశారని చెబుతున్న లేఖపై ఆదాయపు పన్ను శాఖతో పాటు కాఫీ డే పాలక మండలి సైతం సందేహాన్ని వ్యక్తం చేసింది. పోలీసుల ప్రాథమిక విచారణలో సిద్ధార్థ రాసిన లేఖ కాఫీ డే పాలకమండలికి పంపలేదని తేలింది. అది ఆయన కార్యాలయంలోని టేబుల్‌పైనే దొరికినట్లు తెలుస్తోంది. సిద్ధార్థ అదృశ్యం వార్త రాష్ట్రవ్యాప్తంగా పాకిన తర్వాతే ఈ లేఖ మాధ్యమాల్లో ప్రసారమైంది. రాజకీయ, వ్యాపార ప్రముఖులు సిద్ధార్థ మామ- మాజీ ముఖ్యమంత్రి ఎస్‌.ఎం.కృష్ణ ఇంటి వద్దకు చేరుకుంటున్న సమయంలోనే ఈ లేఖ వివరాలు వెలుగుచూశాయి. ఈ కోణంలో పోలీసులు విచారిస్తున్నారు.
'ఐటీ' ఒత్తిడి వెనుక లొసుగులున్నాయా?
సిద్ధార్థపై ఒత్తిడికి ప్రధాన కారణంగా చెబుతున్న 'ఐటీ అధికారుల వేధింపులు' నిజమా? కాదా? అని పోలీసులు ఆరా తీస్తున్నారు. 2017లో కర్ణాటకకు చెందిన ఓ ప్రముఖ రాజకీయ నేత ఇంట్లో ఐటీ అధికారులు సోదా చేయగా లెక్కలు చూపని రూ.1.8 కోట్ల సొమ్ము లభించింది. ఈ సొమ్ము కాఫీ డేలో పని చేసే ఓ ఉద్యోగిదని తేలింది. ఆ రాజకీయ నేతకు, సిద్ధార్థకు మధ్య లావాదేవీలు సాగుతున్నట్లు ఐటీ అధికారులు విచారణలో గుర్తించారు. ఇలా ఆదాయపు పన్ను చెల్లించకుండానే దాచిన సొమ్ముపై లెక్కలు తేల్చాలని ఐటీ అధికారులు సిద్ధార్థపై ఒత్తిడి తెచ్చినట్లు పోలీసులు గుర్తించారు. సిద్ధార్థ తన చివరి లేఖలో ప్రస్తావించిన మాజీ ఐటీ అధికారి బుధవారమే పదవీవిరమణ చేశారు. ఆయననూ పోలీసులు విచారిస్తున్నారు. అప్పులన్నీ తీర్చేసినా మిగిలిన ఆస్తులతో మళ్లీ కొత్త వ్యాపారాలు చేసే సత్తా ఉన్న సిద్ధార్థ ఆత్మహత్యకు ఎందుకు పాల్పడ్డారన్న ప్రశ్నకు కుటుంబసభ్యుల ద్వారానే సమాధానం రావాలని దర్యాప్తు అధికారులు చెబుతున్నారు.
ఆ 2 గంటలు ఎక్కడికెళ్లారు?
జులై 29న సాయంత్రం 5:30 గంటలకు బ్రహ్మర కోట్లో టోల్‌గేట్‌ను సిద్ధార్థ కారు దాటింది. ఆ సమీపంలోనే నదిలోకి సిద్ధార్థ దూకాడని కేసు నమోదైంది. టోల్‌గేట్‌ నుంచి నేత్రావతి వంతెనకు 30 నిమిషాల్లో చేరుకోవచ్చు. కానీ రాత్రి 7:30 గంటలకు సిద్ధార్థ కారు వంతెనపైకి చేరుకున్నట్లు డ్రైవర్‌ సమాచారమిచ్చారు. ఈ మధ్యలో సిద్ధార్థ ఎక్కడికెళ్లారని పోలీసులు ఆరా తీస్తున్నారు. డ్రైవర్‌ బసవరాజ కూడా సిద్ధార్థ అదృశ్యమైన గంటన్నర తర్వాత పోలీసులకు ఫిర్యాదు చేశారు. ఆ మధ్యలో అతను ఎవరికి ఫోను చేశాడన్నదీ విచారణలో కీలకం కానుంది. నది నుంచి కొట్టుకొచ్చిన సిద్ధార్థ మృతదేహంపై ఫ్యాంటు, బూట్లు, చేతి ఉంగరాలు అలాగే ఉండగా టీ షర్టు మాత్రం లేదు. 36 గంటల తర్వాత సిద్ధార్థ శరీరం బయటపడినా అది దెబ్బతినలేదు. పైగా ఆయన ముక్కు నుంచి రక్తం కారుతున్న గుర్తులు తాజాగానే ఉన్నాయని సమాచారం. వీటన్నింటిపైనా పోలీసులు ఆరా తీస్తున్నారు. కాఫీ డే ఉద్యోగులు, సిద్ధార్థ కుటుంబసభ్యులతోపాటు ఆయనతో వ్యాపార సంబంధాలున్న కీలక వ్యక్తులందరినీ విచారించనున్నట్లు మంగళూరు దక్షిణ ఏసీపీ కోదండరామ వెల్లడించారు. కారులో ఉన్న మొబైల్‌ ఫోనుతో పాటు సిద్ధార్థ ఫ్యాంటులో ఉన్న ఫోనులోని కాల్‌ వివరాల పరిశీలన ముగిసిందన్నారు.
siddhaartha maranam venuka marmamenti? - EENADU
siddhaartha maranam venuka marmamenti?
ventaadutunna anumaanaalu
eenaadu dijitalli, bengaluru
desavyaaptamgaa charchaku daariteesina kefe kafide adhinetha siddhaartha maranam antuleni prasnalanu migilchindi. vyapara, rajakeeya rangaalu aayana maranampai anumaanaalu levanettutunnayi. budhavaaram tellavaarujaamuna mangaluru shivaarlalooni netravati vantenaku naalugu kilometerla dooramlo kanipinchina siddhaartha bhoutikakaayaaniki daggaraloni venlacke aaspatrilo maranottara pareekshalu cheyinchaaru. aa nivedika nedo, repo ande avakaasaalunnaayi. siddhaarthanu chittachivaragaa chusina aayana kaaru drivery basavarajanu poliisulu vichaaristunnaaru. mangaluru poliisulu bengaluruloni kefe kafide kendra kaaryaalaya sibbandini, palakamandali sabhyulanu vichaarinchaaru. siddhaartha kutumbasabhyulatoonu maatlaadutunnaaru.
jawabu dorakani prasnalu
siddhaartha chivaragaa raasaarani chebutunna lekhapai aadaayapu pannu saakhatho paatu coffy dee paalaka mandali saitam sandehaanni vyaktam chesindi. polisula praathamika vichaaranalo siddhaartha raasina lekha coffy dee paalakamandaliki pampaledani telindi. adhi aayana kaaryaalayamlooni tebulepaine dorikinatlu telustondi. siddhaartha adrushyam vaarta raashtravyaaptamgaa paakina tarvate ee lekha maadhyamaallo prasaaramaindi. rajakeeya, vyapara pramukhulu siddhaartha maama- maji mukhyamantri esi.em.krishna inti vaddaku cherukuntunna samayamlone ee lekha vivaraalu veluguchusaayi. ee konamlo poliisulu vichaaristunnaaru.
'it' ottidi venuka losugulunnaya?
siddhaarthapai ottidiki pradhaana kaaranamgaa chebutunna 'it adhikaarula vedhimpulu' nijama? kaadaa? ani poliisulu aaraa teestunnaaru. 2017loo karnaatakaku chendina oo pramukha rajakeeya netha intlo it adhikaarulu soda cheyagaa lekkalu chuupani roo.1.8 kotla sommu labhinchindi. ee sommu coffy daelo pani chese oo udyogidani telindi. aa rajakeeya netaku, siddhaarthaku madhya lavadevilu saagutunnatlu it adhikaarulu vichaaranalo gurtinchaaru. ilaa aadaayapu pannu chellinchakundaane daachina sommupai lekkalu telchaalani it adhikaarulu siddhaarthapai ottidi tecchinatlu poliisulu gurtinchaaru. siddhaartha tana chivari lekhalo prastaavinchina maji it adhikari budhavarame padaveeviramana chesaru. aayananuu poliisulu vichaaristunnaaru. appulanni teerchesina migilina aastulato malli kotta vyaapaaraalu chese satta unna siddhaartha aatmahatyaku enduku palpaddaranna prasnaku kutumbasabhyula dwarane samadhanam ravalani daryaaptu adhikaarulu chebutunnaru.
aa 2 gantalu ekkadikellaaru?
julai 29na saayantram 5:30 gantalaku brahmara kotlo tolnegtenu siddhaartha kaaru daatindi. aa sameepamlone nadiloki siddhaartha dookaadani kesu namodaindi. tolnegte nunchi netravati vantenaku 30 nimishaallo cherukovachhu. cony raatri 7:30 gantalaku siddhaartha kaaru vantenapaiki cherukunnatlu drivery samaachaaramichaaru. ee madhyalo siddhaartha ekkadikellaarani poliisulu aaraa teestunnaaru. drivery basavaraja kuudaa siddhaartha adrusyamaina gantannara tarvaata polisulaku firyaadu chesaru. aa madhyalo atanu evariki phonu chesadannadii vichaaranalo keelakam kaanundi. nadi nunchi kottukochina siddhaartha mrutadehampai fyaantu, bootlu, cheti ungaraalu alaage undagaa t shartu maatram ledu. 36 gantala tarvaata siddhaartha sareeram bayatapadina adhi debbatinaledu. paiga aayana mukku nunchi raktam kaarutunna gurtulu taajaagaane unnaayani samacharam. veetannintipainaa poliisulu aaraa teestunnaaru. coffy dee udyogulu, siddhaartha kutumbasabhyulatopaatu aayanatho vyapara sambandhaalunna keelaka vyaktulandarinii vichaarinchanunnatlu mangaluru dakshina acp kodandarama velladinchaaru. kaarulo unna mobaile phonutho paatu siddhaartha fantulo unna phonuloni kale vivaraala pariseelana mugisindannaru.